ມັນເປັນການຕົວະ ທີ່ກ່າວຫາ ປະ​ເທດຕາເວັນຕົກ ​ວ່າ ເຮັດສົງຄາມ ກັບອິສລາມ
ປະທານາທິບໍດີ ໂອບາມາ ກ່າວວ່າ ມັນເປັນການຕົວະ ທີ່ກ່າວຫາ ​ປະ​ເທດຕາເວັນຕົກ​ວ່າ ເຮັດສົງຄາມ ກັບສາ​ສະ​ໜາອິສລາມ.
ປະທານາທິບໍດີ ສະຫະລັດ ທ່ານ Barack Obama ປະກາດ ໃນວັນພະຫັດວານນີ້ວ່າ ການໂຕ້ຖຽງໃດໆກໍຕາມຂອງກຸ່ມກໍ່ ການຮ້າຍ ທີ່ວ່າ ບັນດາປະເທດຕາເວັນຕົກ ກຳລັງສູ້ລົບເຮັດ ສົງຄາມຕ້ານອິສລາມນັ້ນ ເປັນເລື້ອງທີ່ “ຕົວະຕົ້ມ ສົກກະປົກ ” ຢູ່ໃນຄຳຖະແຫລງຢ່າງກວ້າງຂວາງ ທີ່ກອງປະຊຸມສຸດຍອດ ຕ້ານການກໍ່ການຮ້າຍ ທີ່ທຳນຽບຂາວເປັນເຈົ້າພາບ ທີ່ນະ ຄອນຫລວງວໍຊິງຕັນ ທ່ານ Obama ໄດ້ໃຫ້ຄຳໝັ້ນສັນຍາ ທີ່ຈະທຳການຕໍ່ສູ້ຢ່າງບໍ່ລົດລະຕ້ານກຸ່ມລັດອິສລາມ ແລະ ບັນດາກຸ່ມກໍ່ການຮ້າຍອຶ່ນໆ ທ່ານ ໄດ້ປະຕິເສດຕໍ່ແນວຄິດ ທີ່ວ່າ ບັນດາປະເທດຕາເວັນຕົກ ມີຊາວຄຣິສ ແລະຢິວເປັນ ສ່ວນໃຫຍ່ນັ້ນ ກຳລັງເຮັດສົງຄາມຕ້ານ ຊາວມຸສລິມ ທ່ານກ່າວວ່າ “ແນວຄິດທີ່ວ່າ ປະເທດຕາເວັນຕົກ ກຳລັງເຮັດສົງຄາມຕ້ານອິສ ລາມນັ້ນ ເປັນເລື້ອງຕົວະຕົ້ມທີ່ສົກກະປົກ ” ທ່ານ Obama ກ່າວວ່າ ບັນດາລັດຖະບານຂອງໂລກແລະວັດທະນາທຳຕ່າງໆ ຕ້ອງຊອກ ຫາຊ່ອງທາງຍຸດຕິການຂັດແຍ້ງທາງດ້ານສາສະນາຮວມທັງລະຫວ່າງ ນິກາຍ Sunni ກັບ ນິກາຍ Shi’ites ຢູ່ໃນໂລກມຸສລິມ ນອກຈາກນັ້ນອີກແລ້ວ ທ່ານຍັງກ່າວວ່າ ບັນດາຜູ້ນຳ ຂອງໂລກ ຕ້ອງຊ່ວຍເຫລືອປະຊາຊົນ ຫລົບໜີຈາກຄວາມທຸກຈົນ ແລະກົດຂີ່ຂົ່ມເຫັງ ຊຶ່ງ ທ່ານກ່າວວ່າ ເປັນບ່ອນກໍ່ໃຫ້ເກີດມີ ການພະຍາຍາມເກັບເກນເອົາພວກກໍ່ການຮ້າຍນັ້ນ “ເວລາປະຊາຊົນຖືກກົດຂີ່ຂົ່ມເຫັງ ແລະສິດທິມະນຸດໄດ້ຖືກປະຕິເສດ ໂດຍສະເພາະຢູ່ ຕາມເສັ້ນສາຍທາງສາສະໜາ ຫລືຊົນຊາດຊົນເຜົ່າ ເວລາຜູ້ບໍ່ເຫັນພ້ອມ ຖືກປິດປາກປິດ ສຽງໄວ້ ມັນໄດ້ກໍ່ໃຫ້ເກີດຄວາມຮຸນແຮງຈັດ ” ທ່ານກ່າວ່າ ບັນດາຊາວໜຸ່ມຢູ່ທົ່ວໂລກ “ໄດ້ຖືກສິດສອນໃຫ້ກຽດຊັງ” ແລະນັ້ນ “ພວກເຮົາ ໃນນາມຜູ້ໃຫຍ່ຕ້ອງສິດສອນເຂົາເຈົ້າ ” ທ່ານ Obama ໄດ້ກ່າວຫລັງຈາກ ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ຢູ່ທີ່ກອງປະຊຸມສຸດຍອດຂອງທຳນຽບຂາວ ເພື່ອຕ້ານພວກຫົວຮຸນແຮງຈັດ ທີ່ ກຳລັງຈັດຂື້ນຢູ່ກະຊວງຕ່າງປະເທດສະຫະລັດ ຜູ້ນຳ ສະຫະປະຊາຊາດ ຮ້ອງການກໍ່ຄວາມຮຸນແຮງຂອງກຸ່ມລັດອິສລາມ ແລະ ກຸ່ມ Boko Haram ວ່າ “ເປັນໄພຂົ່ມຂູ່ທີ່ຮ້າຍແຮງຕໍ່ສັນຕິພາບແລະຄວາມໝັ້ນ ຄົງຂອງນາໆຊາດ” ແຕ່ທ່ານກ່າວວ່າ ບັນດາລັດຖະບານ ຢູ່ໃນທົ່ວໂລກ ມັກຈະ ຖິ້ມໂທດໃສ່ ການສົ່ງເສີມໃນ ການຮຽກຮ້ອງຂອງກຸ່ມກໍ່ການຮ້າຍຕໍ່ພວກທີ່ຖືກກົດ ຂີ່ ທ່ານ Ban ກ່າວວ່າ “ການກົດຂີ່ ການສໍ້ລາດບັງຫລວງ ແລະຄວາມບໍ່ຍຸດຕິທຳ ເປັນບໍ່ເກີດ ແຫ່ງຄວາມບໍ່ພໍໃຈ” ທ່ານ Ban ກ່າວຕໍ່ພວກເຈົ້າໜ້າທີ່ຈາກ 60 ປະເທດວ່າ ການຂັດຂວາງພວກ ຫົວຮຸນແຮງ ຈັດ ແລະການຊຸກຍູ້ສິດທິມະນຸດ ແມ່ນຄຽງຄູ່ກັນໄປ ແຕ່ການຕໍ່ສູ້ ຕ້ານພວກກໍ່ການຮ້າຍ ນັ້ນ ບໍ່ສາມາດທີ່ຈະນຳໄປໃຊ້ໃນວິທີທາງເພື່ອປິດປາກປິດ ສຽງພວກຕຳໜິຕິຕຽນ ແລະ ພວກຜູ້ນຳຂອງສ່ວນບຸກຄົນ ທ່ານເວົ້າວ່າ “ພວກເຮົາຈະມອງບໍ່ເຫັນທາງຂອງເຮົາເລີຍ ໂດຍປະຖິ້ມເຂັມທິດ ແຫ່ງສິນທຳ ຂອງພວກເຮົາ